
К у л а

З А П И С Н И К

Са дванаесте седнице Изборне Kомисије општине Кула, која је одржана 17. октобра 2026. године са почетком у 10:00 часова, у малој сали СО-е Кула.

Седници Комисије присуствују: Невенка Рабреновић, председница, Никитовић Весна, Кастратовић Магдолна, Мишовић Босиљка и Нађ Игор, чланови Комисије у сталном саставу, Ачански Радмила, зам. председника, Капетан Анастазија, Павловић Зденка,  Кастратовић Звездан, Лешчешен Вера и Вуловић Милић, зам. чланова у сталном саставу,  Бојан Ковач, Едита Балинт Антолин, Анђелија Булатовић ,Сенад Куч, Јован Стојановић, Иван Пајор, Љиљана Радовић, Бојана Радовић,и Смиљана Вукелић, чланови у проширеном саставу, Драган Бублић, Маја Спасић,  Никола Рељић, Сузана Мусић, Ванеса Николић, Весна Орос, Весна Милошевић и Славица Младеновић заменици чланова у проширеном саставу.

Поред чланова Комисије седници присуствују: Вуксан Милорад, секретар и Папуга Јелена, зам. секретара  Изборне Комисије општине Кула. 

Одсутни су: Шљукић Марко и  Блажо Костић, чланови Комисије у сталном саставу, Гајић Сања,  зам. члана у сталном саставу, Биљана Перовић, Данка Пеквић, Данко Цаушевић, Милан Павков и Данијела Алексин, чланови Комисије у проширеном саставу и Срђан Булатовић, Богларка Бенедек, Јован Булатовић, Јелена Рац и Синиша Ханчар, зам. чланова Комисије у проширеном саставу.
Кворум чини двадесет чланова.

Председница Комисије је отворила седницу, пре усвајања дневног реда ставила на усвајање записник са једанаесте седнице Комисије одржане 14.10.2026. године. С обзиром да није било примедби на исти, председница Комисије је констатовала да је Комисија једногласно усвојила записник са једанаесте седнице.

Председница Комисије је ставила на усвајање предлог дневног реда и констатовала да је једногласно усвојен следећи

Д н е в н и   р е д

1. Предлог Одлуке о одређивању лица задуженог за праћење излазности на изборима за народне посланике расписаним за 25. октобар 2026. године.

2. Предлог Одлуке о одређивању сарадника на пословима спровођења избора за народне посланике расписаних за 25. октобар 2026.

3. Предлог Решења о трошковима превоза изборног материјала за спровођење избора за народне посланике расписаних за 25. октобар 2026. године.

4. Предлог Решења о именовању члана и заменика члана Изборне комисије општине Кула у проширеном саставу на предлог политичке странке Покрет СНАГА СРБИЈЕ -БК

5. Предлог Решења о утврђивању престанка функције члана или заменика члана бирачког одбора по сили закона и Решења о измени Решења о именовању председника и чланова бирачког одбора и њихових заменика у сталном саставу.

6. Разно.

ТАЧКА 1. Предлог Одлуке о одређивању лица задуженог за праћење излазности на изборима за народне посланике расписаним за 25. октобар 2026. године.
Председница Комисије је предложила да се пређе на рад по првој тачки дневног реда и упознала чланове комисије да је у складу са Упутством РИК потребно донети одлуку о одређивању лица које ће бити задужено за праћење излазности на изборима за народне посланике расписане за 25. октобар 2026. године и то за бирачка места број 32 и 37,  на свака два сата. Лице задужено за праћење излазности ће добијене податке уносити директно у апликацију Републичког завода за статистику, те је предложено да то лице буде сарадник комисије, информатичар ОУ, које поседује неопходна знања и вештине из ове области.
Није било дискусије.
Председница Комисије је ставила предлог Одлуке на гласање.
Комисија је једногласно (са 20 гласова «за») донела Одлуку о одређивању лица задуженог за праћење излазности на изборима за народне посланике расписаним за 25. октобар 2026. године.
ТАЧКА 2. Предлог Одлуке о одређивању сарадника на пословима спровођења избора за народне посланике расписаних за 25. октобар 2026.
Председница Комисије је предложила да се пређе на рад по другој тачки дневног реда и упознала чланове комисије да је потребно донети Одлуку о одређивању сарадника за обављање административних и техничких послова за потребе Изборне комисије током спровођења избора за народне посланике Народне скупштине из реда запослених у Општинској управи Кула. За сараднике је предложено осам лица од стране начелника ОУ Кула, која су била ангажована као сарадници на претходним локалним изборима.
Није било дискусије.

Председница Комисије је ставила предлог Одлуке на гласање.
Комисија је једногласно (са 20 гласова «за») донела Одлуку о одређивању сарадника на пословима спровођења избора за народне посланике расписаних за 25. октобар 2026. године.
ТАЧКА 3. Предлог Решења о трошковима превоза изборног материјала за спровођење избора за народне посланике расписаних за 25. октобар 2026. године. 

Председница Комисије је предложила да се пређе на рад по трећој тачки дневног реда и упознала чланове комисије да је начелница ОУ Кула доставила предлог спецификације трошкова превоза изборног материјала, председнику односно заменику председника бирачког одбора, и то: за бирачка места од 1-15 у износу од 2.500,00, за бирачка места од 16-26, 34-37 и за бирачко место бр. 40 у износу од 3.000,00 динара, за бирачка места од 27-33 и бирачка места 38-39 у износу од 3.500,00 динара. Укупан износ на име накнаде за превоз изборног материјала износи 117.000,00 динара. Ова средства покривају трошкове горива за превоз изборног материјала пре гласања након примопредаје између Изборне комисије и бирачког одбора, трошкове горива за превоз изборног материјала после гласања након примопредаје између бирачког одбора и Изборне комисије и трошкове превоза ради спровођења гласања ван бирачког места. 

Бојана Радовић, члан комисије, је изјавила да расподела није праведна и да за бирачка места у Кули није потребан износ од 2.500,00 динара. 

Бојан Ковач, члан комисије је рекао да је полазна основа за сва места 2.500,00 динара и да је на то додата километража. 

Босиљка Мишовић, члан комисије је изјавила да је накнада умањена за 500,00 динара за сва места у односу на локалне изборе.

Пошто нико није имао други предлог, председница Комисије је ставила предлог Решења на гласање. 
Комисија је усвојила са 15 гласова «за» и 5 гласова «против» Решење о трошковима превоза изборног материја  за спровођење избора за народне посланике расписаних за 25. октобар 2026. године.
ТАЧКА 4. Предлог Решења о именовању члана и заменика члана Изборне комисије општине Кула у проширеном саставу на предлог политичке странке Покрет СНАГА СРБИЈЕ -БК.
Председница Комисије је предложила да се пређе на рад по четвртој тачки дневног реда и дала реч секретару Комисије, Вуксан Милораду.

Вуксан Милорад, секретар Комисије, упознао је чланове Комисије да је овлашћено лице подносиоца проглашене Изборне листе дана 16.10.2026. године у 12:00 часова поднело предлог за именовање члана Изборне комисије општине Кула у проширеном саставу заведен под бр. 004189258-2026-08576-001-000-013-005-16. Предложени кандидати имају изборно право. 
Разматрајући поднети предлог, Изборна комисија је утврдила да је предлог дозвољен, благовремен и поднет од стране овлашћеног лица, у складу са чиме се предлаже доношење решења.

Није било дискусије.

Председница Комисије је ставила на гласање предлог Решења о именовању члана Изборне комисије општине Кула у проширеном саставу на предлог политичке странке Покрет СНАГА СРБИЈЕ -БК и након гласања констатовала да је Изборна комисија једногласно (са 20 гласова «за») донела Решење о именовању члана Изборне комисије општине Кула у проширеном саставу на предлог предлог политичке странке Покрет СНАГА СРБИЈЕ -БК.
ТАЧКА 5. Предлог Решења о утврђивању престанка функције члана или заменика члана бирачког одбора по сили закона и Решења о измени Решења о именовању председника и чланова бирачког одбора и њихових заменика у сталном саставу.

Председница Комисије је предложила да се пређе на рад по петој тачки дневног реда и дала реч секретару Комисије.

Милорад Вуксан, секретар Комисије је упознао чланове комисије да је потребно донети 3 решења о престанку функције заменика члана бирачког одбора у проширеном саставу по сили закона и једно решење о престанку функције члану бирачког одбора у проширеном саставу по сили закона јер исто лице не може бити именовано у више органа за спровођење избора, те му по сили закона престаје функција у оном органу у којем је касније именовано. Јани Таталовић по сили закона престаје функција заменика члана бирачког одбора у проширеном саставу на бирачком месту број 18 у општини Кула јер је именована за члана 1 бирачког одбора у сталном саставу на истом бирачком месту.
Председница комисије је ставила на гласање предлог решења и након гласања констатовала да је Изборна комисија једногласно (са 20 гласова «за») донела Решење о престанку функције Јани Таталовић, заменика члана бирачког одбора у проширеном саставу на бирачком месту бр. 18.
Милорад Вуксан, секретар Комисије је упознао чланове комисије да Мирјани Тома по сили закона престаје функција члана бирачког одбора у проширеном саставу на бирачком месту број 8 у општини Кула јер је именована за председника бирачког одбора у сталном саставу на истом бирачком месту.

Председница комисије је ставила на гласање предлог решења и након гласања констатовала да је Изборна комисија једногласно (са 20 гласова «за») донела Решење о престанку функције Мирјани Тома, члана  бирачког одбора у проширеном саставу на бирачком месту бр. 8.
Милорад Вуксан, секретар Комисије је упознао чланове комисије да Љиљани Кнежевић по сили закона престаје функција заменика члана бирачког одбора у проширеном саставу на бирачком месту број 14 у општини Кула јер је именована за заменика члана бирачког одбора у проширеном саставу на бирачком месту број 33.
Председница комисије је ставила на гласање предлог решења и након гласања констатовала да је Изборна комисија једногласно (са 20 гласова «за») донела Решење о престанку функције Љиљани Кнежевић,  заменика члана бирачког одбора у проширеном саставу на бирачком месту бр. 14.
Милорад Вуксан, секретар Комисије је упознао чланове комисије да је Радмили Комазец по сили закона престаје функција заменика члана бирачког одбора у проширеном саставу на бирачком месту број 32 у општини Кула на предлог подносиоца Изборне листе РУСКА СТРАНКА – СРБИЈА У БРИКСУ – СЛОБОДАН НИКОЛИЋ, јер је именована за заменика члана бирачког одбора у проширеном саставу саставу на предлог подносиоца изборне листе АЛЕКСАНДАР ВУЧИЋ – УЈЕДИЊЕНА СРБИЈА на истом бирачком месту. 
Председница комисије је ставила на гласање предлог решења и након гласања констатовала да је Изборна комисија једногласно (са 20 гласова «за») донела Решење о престанку функције Радмили Комазец,  заменика члана  бирачког одбора у проширеном саставу на бирачком месту бр. 32.
Милорад Вуксан, секретар Комисије је упознао чланове комисије са изменом Решења о именовању  председника и чланова бирачког одбора и њихових заменика у сталном саставу за спровођење избора за народне посланике Народне скупштине расписаних за 25. октобар 2026. године за бирачко место број 15 у општини Кула, тако што се у бирачки одбор уместо „члана 2. МОНИКЕ МАТКОВИЋ“ именоване „на предлог начелника Општинске управе општине Кула“ именује за „члана 2. АНИТА ПУКИЋ, „на предлог Посланичке групе Народни покрет Србије - Ново лице Србије. Овлашћено лице Посланичке групе Народни покрет Србије - Ново лице Србије, телефонским путем је 16. октобра 2026. године обавестио секретара комисије да Анита Пукић, предложена од стране ове ПГ за именовање на место члана 2 бирачког одбора у сталном саставу за бирачко место број 15, није именована на предложено место. Поновним увидом у достављене предлоге за именовање чланова и заменика чланова бирачких одбора наведене Посланичке групе, као и у евиденцију о њиховом пријему утврђено је да је овлашћено лице ПГ  Народни покрет Србије - Ново лице Србије на захтев комисије доставило исправку предлога за именовање чланова и заменика чланова бирачких одбора у сталном саставу (Образац БО-1) поднетог 08.10.2026. године путем писарнице ОУ Кула где није био наведен предлог за члана 2 на бирачком месту 15, у складу са којим није ни именовано лице на предлог ПГ којој по Распореду места припада. Такође, утврђено је да је овлашћено лице ПГ Народни покрет Србије - Ново лице Србије 09.10.2026. године доставило предлог и путем електронске поште у којем је наведено БМ 15 и лице Анита Пукић а које се није налазило у првобитном предлогу као ни и у исправци истог, а да при том на допису није назначено да се ради о допуни предлога ове ПГ. Приликом доношења Решења Комисија је имала у виду да је наведено место у бирачком одбору за БМ 15 остало упражњено, те је затражила предлог начелника ОУ Кула и на основу тога именовала лице из тачке 1. овог Решења, складу са чланом 37. став 2. Закона о избору народних посланика. Поновним увидом у поднете предлоге утврђено је да је предлог ПГ Народни покрет Србије - Ново лице Србије поднет у законском року, да исти приликом првобитног одлучивања није узет у обзир из напред наведених разлога, те у складу са свим наведеним, предлаже се доношење Решења  о измени решења о именовању председника и чланова бирачког одбора и њихових заменика у сталном саставу за бирачко место број 15.
Председница комисије је ставила на гласање предлог Решења и након гласања констатовала да је Изборна комисија једногласно (са 20 гласова «за») донела Решење о измени решења о именовању председника и чланова бирачког одбора и њихових заменика у сталном саставу за бирачко место број 15.
ТАЧКА 6. Разно.

Председница комисије обавестила је да ће се у уторак, 20. октобра 2026. године вршити примопредаја изборног материјала од координатора РИК у Сомбору. Од среде, 21. октобра, почињемо разврставање и паковање изборног материјала по бирачким местима, како би све било спремно за примопредају у петак 23.10.2026. године између изборне комисије и бирачких одбора, те да се чланови комисије максимално ангажују у наредном периоду.
С обзиром да није било питања ни предлога, седница Комисије је завршила са радом у 11:02 часова. 

     СЕКРЕТАР                                                                                       

     ПРЕДСЕДНИК

Милорад Вуксан        








Невенка Рабреновић
